༄༅། །བསྡུས་པ་ཆེ་བ་རིགས་པའི་དེ་ཉིད་རྣམ་པར་
ངེས་པ་བཞུགས་སོ། །
༄༅། །ཨོཾ་སྭསྟི་སིདྡྷི་རསྟུ། སྡེ་བདུན་གྱི་སྙིང་པོ་རིགས་པའི་དེ་ཁོ་ན་ཉིད་
རྣམ་པར་ངེས་པ་ཞེས་བྱ་བ་བླ་མ་དང་མགོན་པོ་འཇམ་པའི་དབྱངས་ལ་གུས་པས་ཕྱག་
འཚལ་ལོ། །དགེ་ལེགས་ཕུན་ཚོགས་སེར་བུའི་རླུང་གིས་ཐུགས་རྗེའི་སྤྲིན་ཕུང་ལེགས་
བཏུས་ཏེ། །མཁྱེན་པའི་གློག་ཕྲེང་ཕྱོགས་ཀུན་རབ་གསལ་ཡན་ལག་དྲུག་ཅུའི་འབྲུག་སྒྲ་
སྒྲོགས། །བྱང་གྲོལ་བདུད་རྩིའི་ཆར་དག་ བཀོད་པས་འགྲོ་ཀུན་རྟག་ཏུ་བསིལ་བར་
འདྲེན། །ཉོན་མོངས་ཐ་བ་མཐའ་དག་བརླན་མཛད་ཐུབ་དབང་སྒྲ་སྒྲོགས་དེ་ལ་འདུད། །
འགྲོ་ འདི་ བདག་ དང་ མཚུངས་ པར་རྟོགས་ ཀྱང་བདག་དང་ སེམས་ཅན་འགའ་ ལ་
གཟིགས། །སྟོབས་ལྡན་བདུད་དཔུང་མཐའ་དག་བཅོམ་ཡང་ཁེངས་པ་མ་ལུས་རིང་དུ་
སྤངས། །དཔག་མེད་ཡོན་ཏན་བདག་གིར་མཛད་ཀྱང་གང་ལའང་ཆགས་པ་མི་མངའ་
བའི། །འཇམ་པའི་ཐུགས་རྗེ་དྲི་མ་མེད་དེ་དྲི་བཅས་གློ་བུར་འཇུག་གྱུར་ཅིག །མང་ཐོས་
རབ་སྦྱངས་ཤར་རིའི་རྩེ་ནས་བློ་གསལ་པདྨོའི་ཚལ་དུ་ཤར། །ཕས་རྒོལ་ཟླ་འོད་རྣམ་པར་
ཉམས་ཤིང་ ལྟ་ ངན་ མཚན་ མོ་མཐའ་དག་བཅོམ། །རབ་ཟབ་བློ་གྲོས་རྟ་བདུན་གྱིས་
དྲངས་མཁྱེན་པའི་དཀྱིལ་འཁོར་ཡོངས་སུ་རྫོགས། །རིགས་པའི་ཚ་ཟེར་བྱེ་བའི་འོད་
འབྱིན་ཆོས་གྲགས་བཅུ་གཉིས་བདག་པོ་རྒྱལ། །དེ་ཡི་མཁྱེན་པའི་ཉི་འོད་རབ་རྒྱས་
པས། །སྡེ་བདུན་ཟེའུ་འབྲུའི་ཕྲེང་ལྡན་ཁ་ཕྱེ་སྟེ། །སྔོན་མེད་རིགས་པ་སྦྲང་རྩིའི་དོག་པ་
དག །ཉེ་བར་བཀོད་པ་བདག་བློའི་ལྕེས་མྱངས་ཤིང༌། །འཇམ་དབྱངས་ཐུགས་རྗེ་གཡོ་
122

བསྡུས་པ་ཆེ་བ་རིགས་པའི་དེ་ཉིད་སྣང་བ་ཆེན་པོ།
བའི་ཤུགས་ཀྱི་མཐུས། །ཤེས་བྱའི་མཁའ་ལ་ཐོགས་པ་མེད་རྒྱུ་ཞིང༌། །ཐོས་བསམ་དག་
པའི་འདབ་གཤོག་ལེགས་བསྐྱོད་དེ། །དགག་སྒྲུབ་སྒེག་པའི་འགྱིང་རོལ་གར་བཅས་
པས། །སྔོན་མེད་རྣམ་འགྱུར་བརྒྱ་ཕྲག་ཆ་ལྡན་པའི། །ལེགས་བཤད་སྙན་པའི་དར་དིར་
དབྱངས་སྒྲོག་གིས། །ཕྱོགས་ལྷུང་སྒྲིབ་བྱེད་བྲལ་བའི་སྐལ་ལྡན་དག །ལེགས་པར་
བསྒྲིམས་ཏེ་རབ་ཏུ་གུས་པས་ཉོན། །གངས་ཅན་མཁས་རློམ་ཚོང་པའི་ཚོགས་རྣམས་
ཀྱིས། །གྲགས་པའི་གསུང་རབ་མཚོ་འཇིང་ནང་བཞུགས་ཀྱང་། །རྣམ་དཔྱོད་དག་པའི་
དེད་དཔོན་དང་བྲལ་ཞིང་། །རྒན་རབས་ཟེར་སྒྲོས་རྫུན་ཚིག་དབང་གྱུར་པས། །རིགས་
ཚུལ་རིན་ཆེན་གླིང་དུ་མ་ཕྱིན་ཞིང༌། །རང་བཟོའི་མཆིང་བུས་བདག་ཡིད་ཚིམ་བྱས་ཏེ། །
དོན་མེད་སླར་ལོག་ཡུན་རིང་ཁེངས་པ་ཡི། ཁྱིམ་དུ་སོན་རྣམས་འབྲས་བུ་མེད་མཐོང་
ཞིང༌། །རྗེས་འཇུག་དེ་དག་ངལ་བར་གྱུར་པས་ན། །སླན་ཆད་རིགས་ལམ་གསལ་བར་
སྟོན་པ་ཡི། །དོན་བསྡུས་དེད་དཔོན་དམ་པ་འདི་བསྟེན་ནས། །རིགས་དོན་ནོར་བུ་བདེ་
བླག་ཐོབ་པར་མཛོད། །
འདི་འཆད་པ་ལ། དོན་གསུམ་གྱིས་རྟོགས་པར་བྱ་སྟེ། ཚུལ་འདི་ཐུབ་
པའི་དགོངས་པར་གྲུབ། གྲུབ་པའི་རྣམ་གཞག་རྒྱས་པར་བཤད། རིགས་པ་ཤེས་པའི་
ཕན་ཡོན་ནོ། །དང་པོ་ནི། གསུང་རབ་རྒྱལ་མཚོའི་མཐར་མ་སོན་ཞིང་། རང་གི་ཕྱོགས་
འབའ་ཞིག་ལྷུར་ལེན་པ་ཁ་ཅིག་ན་རེ། མངོན་སུམ་རྗེས་དཔག་ལོགས་པའི་རྣམ་པར་
བཞག་པ་འདི་དག་འབད་པས་ལྷུར་བླང་བ་རིགས་པ་མ་ཡིན་ཏེ། སངས་རྒྱས་ཀྱིས་མ་
གསུངས་པའི་ཕྱིར་རོ་ཞེ་ན། མ་ཡིན་ཏེ། མདོ་དགོངས་པ་ངེས་པར་འགྲེལ་པ་ལས། དམ་
བཅས་པ་དང༌། བཤད་པ་དང༌། སྨྲས་པའི་དོན་བསྒྲུབ་པ་དང༌། ལེགས་པར་ཁོང་དུ་ཆུད་
པར་བྱ་བའི་རྒྱུ་གང་དག་ཡིན་པ་དང༌། རྐྱེན་གང་དག་ཡིན་པ་དེ་ནི་འཐད་པས་བསྒྲུབ་
123

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
པའི་རིགས་པ་ཡིན་ནོ། །དེ་ཡང་མདོར་བསྡུ་ན་རྣམ་པ་གཉིས་ཏེ། ཡོངས་སུ་དག་པ་དང༌།
ཡོངས་སུ་མ་དག་པའོ། །ཞེས་སོ། །དང་པོ་ནི་ལྔ་སྟེ། དེ་མངོན་སུམ་དུ་དམིགས་པ་དང༌།
དེ་ལ་གནས་པ་མངོན་སུམ་དུ་དམིགས་པ་དང༌། རང་རིག་གི་དཔེ་ཉེ་བར་སྦྱར་བ་དང༌།
ཡོངས་སུ་གྲགས་པ་དང་། ལུང་ཤིན་ཏུ་རྣམ་པར་དག་པ་གཏན་ལ་དབབ་པའི་མཚན་ཉིད་
དོ༑ ༑དང་པོ་ནི། འདུ་བྱེད་དུཿཁ་ཆོས་བདག་མེད་པ་སོགས་འཇིག་རྟེན་ན་མངོན་སུམ་དུ་
དམིགས་པ་དང༌། གཉིས་པ་ནི། མི་རྟག་པ་རགས་པ་དང་། སེམས་ཅན་ལ་གནས་
སོགས་མངོན་སུམ་དུ་དམིགས་པ་ལས་མངོན་དུ་མ་གྱུར་པ་གཞན་ལ་རྗེས་སུ་དཔག་པར་
བྱའོ། །གསུམ་པ་ནི། ནང་གི་འདུ་བྱེད་ལ་འཇིག་རྟེན་ལ་གྲགས་པའི་ཆོས་འཆི་འཕོ་སྐྱེ་བ་
སོགས་དང༌། ཕྱི་རོལ་ལ་འཇིག་རྟེན་ཐམས་ཅད་ ལ་ གྲགས་ པའི་འབྱོར་རྒུད་ སོགས་
མངོན་སུམ་དུ་དམིགས་པ་ཉེ་བར་སྦྱོར་བའོ། །བཞི་པ་ནི། སྔར་བཤད་གསུམ་པ་དེ་དེ་
ལྟར་མཐའ་གཅིག་ཏུ་ངེས་པའོ། །ལྔ་པ་ནི། ཐམས་ཅད་མཁྱེན་པས་གསུངས་པ་གཏན་
ལ་དབབ་པར་བསྟན་པ་སྟེ་མྱང་འདས་ཞི་བའོ་ཞེས་པ་ལྟ་བུའོ། །དེ་ལྟར་ན་འཐད་པས་
བསྒྲུབ་པའི་རིགས་པ་ནི་མངོན་སུམ་གྱི་ཚད་མ་དང༌། རྗེས་སུ་དཔག་པའི་ཚད་མ་དང༌།
ཡིད་ཆེས་པའི་ལུང་གི་ཚད་མས་མཚན་ཉིད་ལྔ་པོ་དག་གིས་ཡོངས་སུ་དག་པ་ཡིན་ནོ་ཞེས་
མདོ་དེ་ཉིད་ལས་འབྱུང་ངོ་། །
གཉིས་ པ་ ཡོངས་ སུ་ མ་ དག་ པའི་ མཚན་ ཉིད་ བདུན་ནི། ། གཞན་ དང་
མཐུན་པར་དང༌། གཞན་དང་མི་མཐུན་པར་དང༌། ཐམས་ཅད་མཐུན་པ་དང༌། ཐམས་
ཅད་མི་མཐུན་པར་དམིགས་པ་དང༌། གཞན་རིགས་ཀྱི་དཔེ་ཉེ་བར་སྦྱར་བའི་དང་།
ཡོངས་སུ་མ་གྲགས་པའི་དང་། ལུང་ཤིན་ཏུ་རྣམ་པར་མ་དག་པ་བསྟན་པའི་མཚན་ཉིད་
དོ༑ ༑དང་པོ་ནི། ཆོས་འགའ་ཞིག་འགའ་ཞིག་དང་འདྲ་བ་སྟེ་རྟགས་ངོ་བོ་ཉིད། ལས།
124

བསྡུས་པ་ཆེ་བ་རིགས་པའི་དེ་ཉིད་སྣང་བ་ཆེན་པོ།
།དྲུག་པ་ནི།
་་མི་
ཆོས། རྒྱུ་འབྲས་འདྲ་བའོ། །གཉིས་པ་ནི། འགའ་ཞིག་འགའ་ཞིག་དང་མི་འདྲ་བས་
འགའ་ཞིག་དང་མི་འདྲ་བས་ཏེ། སྔ་མ་ལས་བཟློག་པའོ་ཞེས་ས་མང་པོ་པར་བཤད་དོ། །
གསུམ་པ་ལ། ཆོས་ཐམས་ཅད་ཡིད་ཀྱི་ཤེས་བྱ་ཡིན་པ་ལྟ་བུའོ། །བཞི་པ་ནི། རྟགས། ངོ་
བོ༑ ལས། ཆོས། རྒྱུ། འབྲས་བུ་སོགས་མཚན་ཉིད་མི་མཐུན་པ་རྣམས་ཀྱི་མཚན་ཉིད་
གང་ཡང་རུང་བས་ཕན་ཚུན་མཚན་ཉིད་མི་མཐུན་པར་ངེས་པའོ། །ལྔ་པ་ནི། འཇིག་རྟེན་
ན་འདྲིས་ཤིང་གྲགས་པའི་དངོས་པོ་མིན་པའི་དོན་དང་སྦྱོར་བར་བྱེད་པའོ།
གཞན་དང་མཐུན་པར་དམིགས་པའི་མཚན་ཉིད་དཔེ་དང་བཅས་པ་ལ་ཐམས་ཅད་མི་
མཐུན་པར་དམིགས་པའི་མཚན་ཉིད་ཡོད་པར་གྲུབ་པར་བྱ་བ་དང༌། གཞན་དང
མཐུན་པར་དམིགས་པའི་མཚན་ཉིད་དཔེ་དང་བཅས་པ་ལ་ཐམས་ཅད་མཐུན་པར་
དམིགས་པའི་མཚན་ཉིད་ཡོད་པར་གྲུབ་པར་བྱ་བ་ལ་གཅིག་ཏུ་མ་ངེས་པའོ། །བདུན་པ་
ནི༑ རང་བཞིན་གྱིས་ཡོངས་སུ་མ་དག་པའོ་ཞེས་དགོངས་འགྲེལ་དུ་གསུངས་སོ། །ཞེས་
པས་བསྒྲུབ་བྱ་སྒྲུབ་བྱེད་མངོན་སུམ་རྗེས་དཔག་གསུམ་དངོས་དང༌། སྒྲུབ་ངག་ཤུགས་
ལ་གསུངས་ཤིང༌། ཆོས་བཅུ་པར། དུ་བ་ལས་ནི་མེར་ཤེས་ཏེ། །ཆུ་སྐྱར་ལས་ནི་ཆུ་ཡིན་
ནོ༑ ༑ཞེས་པས་འབྲས་རྟགས་དང་། གང་ཅུང་ཟད་སྐྱེ་བའི་ཆོས་ཅན་དེ་ཐམས་ཅད་ནི་
འགག་པའི་ཆོས་ཅན་ཡིན་ནོ་ཞེས་པས་རང་བཞིན་རྟགས་དང༌། དགེ་སློང་དག་ངའམ་ང་
འདྲ་བས་གང་ཟག་གི་ཚོད་གཟུང་གི་གང་ཟག་གི་ཚོད་མ་འཛིན་ཅིག་ཅེས་པས་སྣང་རུང་
དང་མི་སྣང་བ་མ་དམིགས་པ་གོ་བྱེད་ཡིན་མིན་དུ་བསྟན་ཏོ།
གཉིས་པ་གྲུབ་པའི་རྣམ་གཞག་རྒྱས་པར་བཤད་པ་ལ། མཚན་མཚོན་གྱི་
རྣམ་གཞག་སྤྱིར་བསྟན་པ་དང༌། དེས་གཏན་ལ་དབབ་བྱའི་དོན་བཤད་པ་ལ་གཉིས་
ལས། དང་པོ་ལ་གསུམ་སྟེ། ཤེས་བྱ་ལ་ཆོས་གསུམ་གྱིས་ཁྱབ་པར་སྒྲུབ། ཁྱབ་བྱེད་ཆོས་
125

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ང༽
གསུམ་གྱི་རང་བཞིན་བསྟན། མཚན་ཉིད་ཀྱིས་མཚོན་བྱ་འཇོག་པའི་ཚུལ་ལོ། །དང་པོ་
ལ་གཉིས་ལས། དངོས་ནི། གཟུགས་སོགས་ཤེས་བྱ་ཇི་སྙེད་པ་རྣམས་ལ་མཚན་མཚོན་
རྟེན་གསུམ་གྱིས་ཁྱབ་སྟེ། རང་རང་གི་རིགས་མཐུན་ལས་ལོག་ཅིང་རང་མིང་གིས་བརྗོད་
རུང་གང་ཞིག་མཚན་གཞིའི་རྟེན་དུ་རུང་བའི་ཕྱིར། ཁྱབ་པ་ཡོད། རིགས་མི་མཐུན་ལས་
ལོག་པའི་ངོ་བོ་ནི་མཚན་ཉིད། མིང་གི་བརྗོད་རུང་ནི་མཚོན་བྱ་ཡིན་པའི་ཕྱིར་རོ། །ཡང་
ཡུལ་ ཡིན་ པའི་ ཕྱིར་ ཡང་ མཚན་ཉིད་ཡོད་པས་ཁྱབ་སྟེ། ལྷ་དབང་བློར། གཟུགས་ལ་
སོགས་པ་ཅུང་ཟད་དུ་གྱུར་པ་བདག་ཉིད་ཇི་ལྟ་བ་བཞིན་དུ་མཚན་ཉིད་དུ་རྣམ་པར་
བཞག་པ་དེའི་ཕྱིར་རོ་ཞེས་སོ། །གཉིས་པ་རྩོད་སྤང་ནི། ནོག་ཤལ་དང་བ་ལང་ཆོས་ཅན།
ཤེས་བྱ་མ་ཡིན་པར་ཐལ། མཚན་མཚོན་མེད་པའི་ཕྱིར་ཞེ་ན། བྱས་པ་ཐམས་ཅད་ལ་མི་
རྟག་པས་ཁྱབ་བམ་མ་ཁྱབ། མ་ཁྱབ་ན། འདུས་བྱས་ཐམས་ཅད་མི་རྟག་པ་མ་ཡིན་པར་
ཐལ། མི་རྟག་པ་ལས་ཐ་དད་ཅིང་མ་ཁྱབ་པས་སོ། ཁྱབ་ན། མི་རྟག་པ་ཆོས་ཅན། བྱས་
པ་མིན་པར་ཐལ། མི་རྟག་པས་མ་ཁྱབ་པའི་ཕྱིར། གཉིས་པ་ལ། ཆོས་གསུམ་གྱི་རང་
བཞིན། ཕན་ཚུན་ངེས་པའི་རྣམ་གཞག །དེ་ལ་འཁྲུལ་པ་སྤང་བ་གསུམ་གྱི་དང་པོ་ལ།
སོ་སོའི་མཚན་ཉིད། རང་ལྡོག་ངོས་བཟུང་། ཇི་ལྟར་འབྲེལ་ཚུལ། སོ་སོར་མཚོན་ཚུལ་
དང༌བཞི་ལས། དང༌པོ༌ལ། མཚན་ཉིད་ཐ་སྙད་ཀྱི་དང་། མཚོན་བྱའམ་མཚན་གཞིའི་
དང་། མཚོན་གཞིའི་རྟེན་ཆོས་ཅན་གྱི་མཚན་ཉིད་དོ། །དང་པོ་ལ། དངོས་དང༌། བསལ་
བྱ༑ གྲངས་ངེས་གསུམ་གྱི་དང་པོ་ལ་གསུམ་ལས། གཞན་ལུགས་དགག་པ་ནི། ཕྱྭ་པ།
མཚན་ཉིད་ཀྱི་ མཚན་ཉིད་ཆོས་གསུམ་ཚང་བ་སྟེ། རྫས་སུ་ཡོད་པ། ཐ་སྙད་གཞན་གྱི་
རྣམ་འཇོག་མ་ཡིན་པ། མཚན་གཞི་ལ་གྲུབ་པའོ་ཞེ་ན། མཚན་གཞི་ལ་གྲུབ་པ་དེ་སྦྱོར་བ་
སྐོར་གཅིག་པོ་དེའི་འམ། སྤྱིར་མཚན་གཞི་ལ་གྲུབ་པ་ཡིན། དང་པོ་ལྟར་ན། དོན་སྤྱི་
126

བསྡུས་པ་ཆེ་བ་རིགས་པའི་དེ་ཉིད་སྣང་བ་ཆེན་པོ།
དངོས་པོར་མཚོན་པ་ལ་དོན་བྱེད་པ་བཀོད་པ་དེ། མཚན་ཉིད་མ་ཡིན་པར་ཐལ། དེ་སྐོར་
གྱི་མཚན་གཞི་ལ་མ་གྲུབ་པའི་ཕྱིར། འདོད་ན། མཚན་ཉིད་དུ་ཐལ། ཁྱོད་ཀྱི་མཚོན་བྱ་
ཡང་དག་གྲུབ་པའི་ཕྱིར། གཉིས་པ་ལྟར་ནའང༌། དེར་ཐལ། ཆོས་གསུམ་ཚང་བའི་ཕྱིར།
འདོད་མི་ནུས་ཏེ། དེ་མཚན་གཞི་དེ་ལ་ལྟོས་ནས་མཚན་ཉིད་མིན་པར་འདོད་པས་སོ། །
རྔོག་ལོ། མཚོན་བྱ་མཚོན་པའི་རྒྱུ་མཚན་ཡིན་ནོ་ཞེ་ན། རྒྱུ་སྐྱེད་ཆོས་ཅན། མཚན་ཉིད་མ་
ཡིན་པར་ཐལ། མཚོན་བྱ་མཚོན་པའི་རྒྱུ་མཚན་མ་ཡིན་པའི་ཕྱིར། གྲུབ་ན། དེར་ཐལ།
ཁྱེད་དང་མཚོན་བྱའི་བར་དུ་བྱེད་པ་གཞན་གྱིས་ཆོད་ཅིང་བྱས་པའི་ཐ་སྙད་བྱར་རུང་བར་
མ་ཆད་པར་མཚོན་པའི་རྒྱུ་མཚན་ཡིན་པའི་ཕྱིར། ཁྱབ་པ་ཡོད། ཆོས་མཆོག་ལས་དེས་ན་
ལྟོས་པར་བྱ་བ་གཞན་དེས་འདི་དག་བར་དུ་བཅད་པ་དེའི་ཕྱིར། དེའི་ལྟོས་པར་བྱ་བ་
གང་ཡིན་པ་དེ་ཉིད་རྣམ་པར་འཇོག་པ་པོ་ཡིན་གྱི་འདི་དག་ནི་མ་ཡིན་ནོ་ཞེས་སོ། །ཡང་
མཚོན་བྱ་ཆོས་ཅན། བྱས་པར་ཐལ། རྒྱུས་བསྐྱེད་དེ་ཁྱོད་ཀྱི་མཚན་ཉིད་ཡིན་པའི་ཕྱིར།
གཙང་ནག་པ་མཚོན་བྱའི་ལྡོག་གཞི་ལ་གྲུབ་ཅེས་སྨྲ་བ་ལྟར་ན། དོན་བྱེད་པ་ཆོས་ཅན།
མཚོན་བྱའི་དོན་ལྡོག་གཞི་ལ་གྲུབ་ཡིན་པར་ཐལ། མཚན་ཉིད་ཡིན་པའི་ཕྱིར། འདོད་ན།
མཚོན་བྱ་དང་ཁྱབ་མཉམ་དུ་ཐལ་ལོ། །ཡང་དེ་དངོས་པོའི་མཚན་ཉིད་མ་ཡིན་པར་ཐལ།
དངོས་པོའི་མཚོན་བྱའི་དོན་ལྡོག་གཞི་ལ་གྲུབ་ན་ཡིན་པའི་ཕྱིར། མ་གྲུབ་ན། དངོས་པོ་
ཆོས་ཅན། མཚན་ཉིད་དུ་ཐལ། ཁྱོད་ཀྱི་མཚོན་བྱ་གྲུབ་པའི་ཕྱིར། ཆུ་མིག་པ། དོན་ལྡོག་
རྐྱང་པ་གྲུབ་པ་མཚན་ཉིད་དུ་འདོད་ན། བྱས་པའི་ཐ་སྙད་བྱར་རུང་ཆོས་ཅན། དོན་ལྡོག་
རྐྱང་པར་གྲུབ་པ་སྲིད་པར་ཐལ། མཚན་ཉིད་སྲིད་པའི་ཕྱིར། འདོད་ན། མཚན་ཉིད་དུ་
གྲུབ་པ་སྲིད་པར་ཐལ་ལོ། །ཡང་དོན་བྱེད་ནུས་མེད་ཆོས་ཅན། མཚན་ཉིད་མ་ཡིན་པར་
ཐལ། དོན་ལྡོག་རྐྱང་པར་མ་གྲུབ་པའི་ཕྱིར་ཏེ། རྫས་ཡོད་རྐྱང་པར་མ་གྲུབ་པའི་ཕྱིར།
127

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
མ་གྲུབ་ན། རྫས་ཆོས་ཅན། དངོས་པོ་མ་ཡིན་པར་ཐལ། དོན་བྱེད་ནུས་མེད་དེ་ཁྱོད་ཡོད་
དུ་གྲུབ་པའི་ཕྱིར། ཡང་བུམ་པ་སྐད་ཅིག་མར་མཚོན་པ་ལ་སྐད་ཅིག་མ་མཚན་ཉིད་དུ་
བཀོད་པ་ན། སྐད་ཅིག་མ་ཆོས་ཅན། མཚན་ཉིད་དུ་ཐལ། དོན་ལྡོག་རྐྱང་པར་གྲུབ་པའི་
ཕྱིར་ཏེ། དོན་ལྡོག་རྐྱང་པར་གྲུབ་ཅིང་མཚོན་བྱར་བཀོད་བྱ་དེའི་དོན་ལྡོག་མ་ཡིན་པ་ཡིན་
པའི་ཕྱིར། སྔ་མ་འདོད་ན། ཐ་དད་མེད་ནས་མི་སྲིད་པའི་དོན་ལྡོག་གཞན་གྱུར་མིན་པར་
ཐལ་ཏེ། སྔ་ཕྱིའི་རྟགས་ཁྱབ་ཁས་བླངས་སོ། །རལ་གྲི། ཆོས་གང་ཞིག་རང་ཉིད་མཚོན་
པར་བྱེད་པ་ཞེས་པ་ལྟར་ན། སྐད་ཅིག་མ་ཆོས་ཅན། མཚན་ཉིད་མ་ཡིན་པར་ཐལ། རང་
མཚོན་བྱེད་མ་ཡིན་པའི་ཕྱིར། མ་གྲུབ་ན། རང་གི་མཚན་ཉིད་དུ་ཐལ། འདོད་ན། རང་
ལས་ཐ་དད་དུ་ཐལ། རང་མཚོན་བྱར་ཐལ། རང་ལ་ཁྱབ་བྱེད་དུ་ཐལ་ལོ། ཁ་ཅིག །དོན་
ལྡོག་གང་ཞིག་མཚན་གཞི་ལ་གྲུབ་པའོ་ཞེ་ན། དོན་གང་ཞིག་མཚན་གཞི་ལ་གྲུབ་པའི་
སྐྱེས་བུ་ཆོ